9.- KARAIKUÉRA GUARANI RAYHUHÁRA PARAGUAIGUA. Che avei amohenduse che ñe’ê ko ñemongetápe guarani ñembo’e rehegua. Oikuaávamape, ha oikuaa’ŷvape avei, ta’e: chéko Taraguigua, Ypa Yverágui. Ha heta aikova’ekue ymave ápe che retâme che kunumírô guare aranduka avañe’ê rakykuéi ha hasýpe ajuhu ahávo peteî teî. Ha umi aranduka upérô guare ndahetái oĩma ko’â ko’ângaguáicha, ânga ojehaiháichama. Ha ahecha ajúvo he’ihápe “yagua” ha ambuépe he’i “jagua”, “che rayhu” ha “cheracjhu”, peichaite, amoî haguéicha. Ha uperie aju aikuaa ko Ateneo rembiapógui ha aike ha upégui ajapo ajúvo Motenondehára Galeano Oivera he’iháicha ha añandúmavoi aikuaa kuaavéma pe avañe’ê porâitégui, che ramoikuéra ñe’êtee. Upévare chemotindy aikuaávo noñemomba’eguasuiha pene Guarani Retâme pe tembiapo tuichaite ojapóva oúvo pe Ateneo. Mba’épa ikatu ha’evéta peême, che rapicha guarani rayhuha. Aniete pe jeheja upe pene rembiapógui omopu’âva ñane avañe’ê oparupigua ñe’ê pa’ûme ha ome’êva oréve, pytaguakuérape, mba’éichapa roikuaa kuaave guaranígui he’ívo jave mba’eichaitépa ojehaiva’erâ hekopete. Upeicha’ŷrô, ndikatumo’âi rohaikuaa ha romoñe’êporâkuaa. Tapejepytaso upépe ha heta tapicha ohóne ohepyme’ê peême ore rérape. José Ramón Frete Ypa YVERA - Taragui – Argentina, en el Grupo Google Guarani Ñe’ê.